
ҚАУЛЫ

2026 жылғы 24 ақпан   		              №1а/41		        Түркістан қаласы

Түркістан облыстық сотының қылмыстық істер жөніндегі сот алқасы құрамында:
төрағалық етуші – алқа төрағасы Р.Хасенов,
судьялар А.Иржанов пен Т.Оңғарбаев болып,
прокурорлар Д.Төлепбергеннің, А.Бекмурзаеваның,
сотталған Б.Мтың,
қорғаушысы Е.Мтың,
адвокаттар Г.Саржановтың, С.Нигметовтың қатысуларымен ашық сот отырысында БЕМ қатысты Мақтаарал аудандық сотының 2025 жылғы 30 желтоқсандағы үкіміне қорғаушы Е.М пен адвокат Г.Саржановтың апелляциялық шағымдарымен келіп түскен қылмыстық істі қарады,ол бойынша:
БЕМ, 1991 жылғы 23 маусымда Түркістан облысында туған, Қазақстан Республикасының азаматы, бұрын сотты болмаған, 
- Қазақстан Республикасының Қылмыстық кодексінің (бұдан әрі - ҚК)174-бабы 2-бөлігімен кінәлі деп танылып, оған 6 жыл мерзімге бас бостандығынан айыру жазасы тағайындалған. 
БЕМ жазаны өтеуі қылмыстық-атқару жүйесінің орташа қауіпсіз мекемесінде тағайындалған. 
ҚК-нің 62-бабы 3-бөлігінің 2) тармағына сай, БЕМ 2025 жылғы 28 ақпанан бастап үкім заңды күшіне енгенге дейін күзетпен ұстау уақыты бас бостандығынан айыру түріндегі жазаны өтеудің бір жарым күні үшін бір күн есебімен жаза мерзіміне есептелген.
БЕМтің «күзетпен ұстау» түріндегі бұлтартпау шарасын өзгеріссіз қалдырып, жазаны өтеу мерзімі 2025 жылғы 28 ақпаннан бастап есептелген. 
БЕМ пен ЕКАтің ортақ тәртіппен мемлекет кірісіне сараптама органында жүргізілген сараптама үшін жұмсалған 753 834,02 теңге 2 тиын процестік шығындар өндірілген.
БЕМтен Жәбірленушілерге өтемақы қорына жиырма айлық есептік көрсеткіш мөлшерінде 78 640 теңге мәжбүрлі төлем өндірілген.  
Осы үкіммен ЕКА ҚК-нің 174-бабының 1-бөлігімен кінәлі деп танылып, оған осы бап бойынша 4 жыл мерзімге бас бостандығынан шектеу жазасы тағайындалған.
Заттай дәлелдемелердің мәселесі Қазақстан Республикасының Қылмыстық-процестік кодексінің (бұдан әрі – ҚПК) 118-бабының талаптарына сай шешілген.

СИПАТТАУ БӨЛІГІ: 

Сот үкімімен БЕМ, бірнеше рет дiни алауыздықты тудыру мақсатында, заңмен тыйым салынған уағыздарды ұялы телефонына жүктеп тарқатқаныүшін кінәлі деп танылған.

УӘЖДЕУ БӨЛІГІ: 

Қорғаушы Е.М пен адвокат Г.Саржановсот үкімімен келіспей, апелляциялық шағымдар келтіріп, онда сотталған Б.Мке қатысты бірінші эпизод бойынша 2024 жылы 1 қазанда алу жүргізу туралы хаттамаға сәйкес «А» есімді азаматтан 2024 жылы 1 қазанда сағат 12:05-да «С» есімді азаматтан сатыпалынған «Samsung Galaxy S10» маркалы ұялы телефон алынғаны негіз болған. Алайда «А» есімді азаматтың жеке басы анықталып, оған жалған жауап бергені үшін қылмыстық жауаптылыққа тартылатыны туралы ескертілмегенін, «А» есімді азаматтан жауап алынбағанын, «А» есімді азаматтан «Samsung Galaxy S10» ұялы телефонды алутуралы хаттамасында алу орнында қапталу, мөрлену және оған қатысып отырған басқа адамдардың қойған қолдарымен куәландыру туралы мәліметтері жоқ екенін, тегеу әрекеттері толық жүргізілмегенін, сондықтан қылмыстық істің материалдарында жоғарыда аталған «А» есімді азаматтың арызы, «А» есімді азаматтың қатысуымен процессуалдық іс-әрекеттері туралы хаттамалары және процессуалдық шешімдері қабылдаутуралы қаулылары болмағандықтан СДТБТ тіркелген №245143031000286қылмыстық іс бойынша сотқа дейінгі іс жүргізуі толығымен заңсыз деп танылуға жататынын, 2024 жылғы 2 қазандағы сараптама тағайындау туралы қаулы,2024 жылғы 1 қарашадағы Сарапшының №98 қорытындысы (кешенді) және СДТБТ тіркелген №245143031000286 және №255143031000056 қылмыстық істерді біріктіру туралы 2025 жылғы 25 мамырдағы қаулы да заңсыз деп танылуға жатады және оларды қылмыстық іс бойынша Б.Мтің кінәлілігін растайтын дәлелдемелер ретінде жатқызуға жол берілмейтіндігін, БЕМ бірінші эпизодбойынша, яғни ол 2024 жылғы 31 тамызда сағат 12:00-дер шамасында дiни алауыздықты тудыру мақсатында, Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағыислам дінінің «салафизм» ағымын насихаттау үшін ұялы телефон сатып алуғакелген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеу арқылы таратқаны үшін тағылған айып бойынша ақталуға жататынын.
Екінші эпизод бойынша, «Вася» есімді азаматтың арызында берілген күні туралы ақпарат жәнетіркеу туралы белгісі, «Вася» есімді азаматтан жауап алу хаттамасы, 2025 жылғы 10 қаңтардағы «Вася» есімді азаматтан «Samsung А14» ұялы телефондыалу жайлы хаттамасында алу орнында қапталу, мөрлену және оған қатысып отырған басқа адамдардың қойған қолдарымен куәландыру туралы мәліметтер, «Вася» есімді азаматқа Б.Мті тану үшін көрсету туралы хаттамасы (немесе Б. Мті фотосурет бойынша тану), «Samsung А14» ұялы телефонды қарап-тексеру туралы хаттамасында «d-lm-rat-bu-muhammad-bida-ft-a-erush-lerd-flay-zhek-r-rem-z.mp3» атаулы файлды табу туралы және дискке немесе басқа ақпаратты сақтау құрылғысына көшіру туралы деректер, «Samsung А14» ұялы телефонында табылған « d-lm-rat-bu-muhammad-bida-ft-a-erush-lerd-flay-zhek-r-rem-z.mp3» атаулы файлды заттай дәлелдеме ретінде тану туралы қаулысы,  «Samsung А14» ұялы телефонды қарап-тексеру туралы хаттамасы жоқ екенін, «Вася» есімді азаматқа тапсырылған «Атк Амулет» арнайы құрылғымен (бейнекамера) түсірілген аудио, бейнежазбаны алу, қарап-тексеру, сот-габитологиялық, дактилоскопиялық немесе қылмыс жасаған тұлға ретінде Б.Мті жеке басын анықтау туралы басқа сараптамалар тағайындалмағанын, сараптама қорытындылары орыс тілінде берілгенін, «Вася» есімді азаматтың арызы және процессуалдық іс-әрекеттері туралы хаттамалары және процессуалдық шешімдері қабылдау туралы қаулылары болмағандықтан СДТБТтіркелген №255143031000006 қылмыстық іс бойынша сотқа дейінгі іс жүргізуі толығымен заңсыз деп танылуға жататынын, БЕМ екінші эпизод бойынша, яғни ол 2025 жылғы 10 қаңтарда сағат 12:50-лер шамасында дiни алауыздықты тудыру мақсатында, бірнеше рет Мақтаарал ауданы, Атакент кенті,Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеп таратқаны үшін тағылғанайып бойынша ақталуға жататынын көрсетіп, үкімнің күшін жойып, Б.Мке қатысты жаңа ақтау үкімін қабылдауды сұраған.
Үкімнің ЕКАқа қатысты бөлігі айыптау және қорғау тарапымен дауланбаған.
Сот алқасы, сотталған Б.М пен қорғаушысы Е.Мтың, адвокаттар Г.Саржанов пен С.Нигметовтың апелляциялық шағымдарды қанағаттандырып, үкімді өзгертуді сұраған сөздерін, прокурор А.Бекмурзаеваның апелляциялық шағымдарды қанағаттандырусыз, үкімді өзгеріссіз қалдыру туралы қорытындысын тыңдап, іс-құжаттарында көрсетілген дәлелдерді зерттеп, төмендегі қорытындыға келеді.
Сот алқасы, апелляциялық шағымдар шегінде қылмыстық істі сотталған Б.Мке қатысты бөлігінде қарады.
Бірінші сатылы соттың сотталған Б.Мтың ҚК-нің 174-бабының 2-бөлігінде көзделген қылмыстық құқықбұзушылық жасағаны үшін кінәлі деп тануы келесі негіздермен жоққа шығарылады.
Өйткені, қылмыстық іс-құжаттарына сәйкес, 2024 жылғы 1 қазанда Мақтаарал АПБ-не А есімді азамат арызданып, онда 2024 жылғы 1 қыркүйекте С атты азаматтан Samsung S10 маркалы ұялы телефонын 80 000 теңге сатып алғанын, ұялы телефон ішінде діни алауыздықты насихаттайтын аудиожазбалар анықтағанын көрсеткен.
2024 жылғы 1 қазанда арыз №245143031000286 болып СБТБТ-де тіркеу жүргізілген.
2024 жылғы 7 қазандағы Мақтаарал АПБ-нің жедел уәкілі Н.Сабирхановтың баянатына сәйкес Б.М пен Е.Аке қатысты ЖТӘ-1, ЖТӘ-2, ЖТӘ-3, ЖТӘ-4,1 жүргізу үшін Мақтаарал АПБ-нің тергеушісі Д.Жақсылықпен тапсырма берілген.
2024 жылғы 1 қарашадағы №98 кешенді сот психологиялық-филологиялық және сот дінтанушылық сараптама қорытындысына сәйкес, «d-lm-rat-bu-muhammad-bida-ft-a-erush-lerd-flay-zhek-r-rem-z.mp3» аудио жазба мәтінінде діни, ұлттық белгілері бойынша ерекшеленетін адамдарға қатысты жек көрушілік қарым-қатынас қажеттігін негіздейтін белгілер бар. Бір діни топтың басқасына қарсы діни араздықтың идеялары бар. Ұлттық, діни алауыздықты қоздыру белгілері бар екені көрсетілген.
«Жедел-iздестiру қызметi» туралыҚазақстан Республикасының 1994 жылғы 15 қыркүйектегі №154-XIII Заңының 16-бабына сәйкес, жедел-iздестiру қызметiн жүргiзу арқылы шешу көзделген мiндеттер орындалған реттежедел-іздестіру қызметін жүзеге асырушы жоғары тұрған органның, прокурордың қаулысы не соттың шешімі бойынша тоқтатылады.
«Есірткінің, психотроптық заттардың, сол тектестер мен прекурсорлардың заңсыз айналымына қатысты істер бойынша заңнаманы қолдану» туралы Қазақстан Республикасы Жоғарғы Соты Пленумының Қаулысы 1998 жылғы 14 мамырдағы №3 Нормативтік қаулысының 9-4 тармағына сәйкес, "Жедел-iздестiру қызметi туралы" Қазақстан Республикасының 1994 жылғы 15 қыркүйектегі № 154-ХIII Заңының ережелеріне сәйкес есірткіні немесе психотроптық сол тектестерді жедел сатып алу және өзге де жедел-іздестіру іс-шаралары оларды жүргізу үшін заңмен көзделген негіздер болғанда ғана, жедел-іздестіру қызметін жүзеге асырушы органның хабардар болуымен және оның бақылауымен оған жүктелген міндеттерге сәйкес жүргізілетінін соттардың назарда ұстағаны жөн. Жедел-іздестіру іс-шараларын жүзеге асыру кезінде азаматтарды құқық бұзушылықтарды жасауға итермелеуге және арандатуға болмайды.
Жедел-іздестіру іс-шарасына іске мүдделі немесе қылмыстық қудалау органдарына тәуелді не олардың қатысуымен болып жатқан әрекеттерді толық әрі дұрыс қабылдай алмайтын адамдардың, сондай-ақ кәмелетке толмағандардың куәгерлер ретінде қатысуы соттың жедел-іздестіру іс-шараларының нәтижелерін дәлелдемелер ретінде жол беруге болмайтын нақты деректер деп тануына әкеледі.
Бұл тұрғыда, сотқа дейінгі тергеп-тексеру органымен Б.Мтың 2024 жылы 31 тамызда сағат 12:00-дершамасында дiни алауыздықты тудыру мақсатында, Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеу арқылы тарқатқаны 2024 жылғы 1 қарашадағы №98 кешенді сот психологиялық-филологиялық және сот дінтанушылық сараптама қорытындысына сәйкес Б.Мтың ҚК-нің 174-бабының 1-бөлігімен көзделген 2024 жылы 31 тамыздағы қылмыстық іс-әрекетінің аяқталғаны белгілі болған.
Алайда, сотқа дейінгі тергеп-тексеру органы Жедел-iздестiру қызметi туралы Қазақстан Республикасының 1994 жылғы 15 қыркүйектегі № 154-XIII Заңының 16-бабының талабын бұзып, жедел-iздестiру қызметiн жүргiзу арқылы шешу көзделген мiндеттердің орындалғанына назар аудармай, жасырын тергеу әрекетін жалғыстыруды жүзеге асырып, Б.Мтың 2025 жылғы 10 қаңтардағы дiни алауыздықты тудыру мақсатында, бірнеше рет Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеп тарқатқан қылмыстық әрекетін анықтаған.
ҚПК-нің 112-бабы 4-бөлігіне сәйкес, қылмыстық-процестік заңды бұза отырып алынған нақты деректер дәлелдемелер ретінде жол берілмейтін деректер деп танылады және олар айыптау негiзiне жатқызыла алмайды, сондай-ақ осы Кодекстiң 113-бабында көрсетілген кез келген мән-жайларды дәлелдеу кезiнде пайдаланыла алмайды.
Демек,  Б.Мтың 2025 жылғы 10 қаңтардағы бірнеше рет дiни алауыздықты тудыру мақсатында сатып алушылардың, «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеп тарқатқан эпизоды бойынша жинақталған дәлелдердің барлығы жарамсыз деп танылуға жатады.
Қорғау тарапының сотқа дейінгі тергеп-тексеру органымен тергеу толық жүргізілмегені туралы уәжін сот алқасы қанағаттандырмайды.
Себебі, ҚПК-нің 23-бабы 5-бөлігіне сәйкес, сот қылмыстық қудалау органы болып табылмайды, айыптаушы немесе қорғаушы тарап жағында әрекет етпейді және құқық мүдделерiнен басқа қандай да болсын мүдделердi бiлдiрмейдi.
«Қылмыстық құқық бұзушылықтар туралы арызды, хабарды немесе баянатты қабылдау және тіркеу, сондай-ақ сотқа дейінгі тергеп-тексерулердің бірыңғай тізілімін жүргізу қағидаларын бекіту» туралыҚазақстан Республикасы Бас прокурорының 2014 жылғы 19 қыркүйектегі №89 Бұйрығының 35-бөлігіне сәйкес, сотқа дейінгі тергеу шеңберінде жасырын тергеу әрекеттерін жүргізу барысында құпиялылықты қамтамасыз ету мақсатында СДТБТ-ға тіркеу кезінде арыз берушінің лақап атын көрсетуге және "қылмыс/теріс қылық сипаттамасы" деректемесін толтырмауға жол беріледі.
Яғни, қылмыстық қудалау органымен жасырын тергеу әрекеттерін жүргізу барысында құпиялылықты қамтамасыз ету үшін арыз берушіні «А», ал арызда көрсетілген күдіктіні «С» деп көрсеткен.
Бұл тұрғыда, қорғау тарапының арыз берушіні «А»-ның жеке басы анықталмағаны, жауап алынбағаны, қылмыстық қудалау органымен арызды тіркеу кезінде заң бұзушылыққа жол берілгені туралы уәждері жоғарыда көрсетілген негіздерге байланысты жоққа шығарылады.
Сот алқасы, Б.Мтың 2024 жылы 31 тамызда сағат 12:00-дер шамасында дiни алауыздықты тудыру мақсатында, Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеу арқылы тарқатқан қылмыстық іс-әрекетін ҚК-нің 174-бабының 2-бөлігінен ҚК-нің 174-бабының 1-бөлігіне қайта саралайды.
Сот алқасы, Б.Мтың қылмыстық жауаптылық пен жазаны жеңілдететін мән-жайлар ретінде бұрын сотты болмауын, ауыр қылмысты алғаш рет жасауын және жас балаларының болуын, қылмыстық жауаптылық пен жазаны ауырлататын мән-жайлардың анықталмағанын таниды.
Сот алқасы, Б.Мке жаза тағайындау кезінде жасалған қылмыстың сипаты мен қоғамдық қауiптiлiк дәрежесін, қылмысты жасаған кездегі және қылмыстан кейінгі барлық мән-жайлардың жиынтығын, кінәлінің жеке бас деректерін, ескеріп, тағайындалған жазаның сотталған адамның түзелуіне және оның отбасының тіршілік жағдайына ықпалын ескеріп, оған бас бостандығынан айырумен байланысты жаза тағайындау арқылы түзелуі мүмкін деген қорытындыға келіп, ҚК-нің 174-бабының 1-бөлігінің санкциясына сәйкес, төрт жыл мерзімге бас бостандығынан айыру жазасы тағайындалуға жатады.
Үкімнің сипаттау бөлігінен - «Сотталушы Б.М өзінің қылмыстық пиғылын жалғастыра отырып, 2025 жылғы 10 қаңтарда сағат 12:50-лер шамасында дiни алауыздықты тудыру мақсатында, бірнеше рет Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL» ұялы телефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеп тарқатқан» - деген бөлігінің күші жойылуға жатады.
Үкімнің уәждеу бөлігінен – «сотталушы Б.М бірнеше рет дiни алауыздықты тудыру мақсатында, заңмен тыйым салынған уағыздарды ұялы телефонына жүктеп тарқатқан» -  деген бөлігінің күші жойылуға жатады.
Үкімнің қалған бөлігі өзгеріссіз қалдыруға жатады.
Сот алқасы бұл көрсетілгендерді зерделеп, сот үкімін өзгертеді.

ҚАРАР БӨЛІГІ: 

ҚПК-нің 431-бабы 1-бөлігінің 1) тармағын, 443, 444, 486-баптарын басшылыққа алып, сот алқасы,-

ҚАУЛЫ ЕТТІ:

БЕМ қатысты Мақтаарал аудандық сотының 2025 жылғы 30 желтоқсандағы үкімі өзгертілсін.
БЕМтың қылмыстық іс-әрекеті ҚК-нің 174-бабының 2-бөлігінен ҚК-нің 174-бабының 1-бөлігіне қайта саралансын.
БЕМ ҚК-нің 174-бабының 1-бөлігінде көзделген қылмыстық құқықбұзушылықты жасағаны үшін кінәлі деп танылсын, оған 4 (төрт) жыл мерзімге бас бостандығынан айыру жазасы тағайындалсын.
Үкімнің сипаттау бөлігінен - «Сотталушы Б.М өзінің қылмыстық пиғылын жалғастыра отырып, 2025 жылғы 10 қаңтарда сағат 12:50-лер шамасында дiни алауыздықты тудыру мақсатында, бірнеше рет Мақтаарал ауданы, Атакент кенті, Ибраев көшесінің бойындағы орталық базарында орналасқан «SMARTTEL»ұялытелефондарды жөндеу орталығында, өзінің ұстанып жүрген теріс бағыттағы ислам дінінің «салафизм» ағымын насихаттау үшін ұялы телефон сатып алуға келген тұтынушыларға сатылымға шығарылып тұрған ұялы телефондарды ұсынып, тұтынушы ұялы телефонды сатып аламын деген уақытта, өзінің «Fijutsu» маркалы ноутбугі арқылы сатып жатқан ұялы телефон ішіне заңмен тыйым салынған «Дильмурат Абу-Мухаммад» және «Назратуллах Абу-Мариям»-дардың уағыздарын ұялы телефонына жүктеп тарқатқан» - деген бөлігінің күші жойылсын.
Үкімнің уәждеу бөлігінен – «сотталушы Б.М бірнеше рет дiни алауыздықты тудыру мақсатында, заңмен тыйым салынған уағыздарды ұялы телефонына жүктеп тарқатқан» -  деген бөлігінің күші жойылсын.
Үкімнің қалған бөлігі өзгеріссіз қалдырылсын.
Қорғаушы Е.М пен адвокат Г.Саржановтың апелляциялық шағымдары қанағаттандырусыз қалдырылсын
Қаулы жария етілген кезден бастап заңды күшіне енеді, наразы жақ  қаулы жария етілген күннен бастап сотталғанның жағдайын нашарлату себептері бойынша бір жыл ішінде, ал басқа негіздермен мерзімі шектеусіз кассациялық тәртіппен шағым, прокурор наразылық беруге құқылы.


Төрағалық етуші:						Р. Хасенов

Судьялар:								А. Иржанов

									Т. Оңғарбаев

